نکیتا خروشچیف

روسی سیاست دان۔ یوکرین کے سرحدی علاقے میں ایک مزدور خاندان میں پیدا ہوئے۔ والد ایک کان میں کام کرتے تھے۔ ابتدائی زندگی میں مویشی چرائے۔ اس کے بعد یوکرین کی ایک فیکڑی میں ملازم ہو گئے۔ پہلی جنگ عظیم کے دوران میں روسی فوج میں بھرتی ہوئے۔ جنگ کے اواخر میں کیمونسٹ پارٹی میں شامل ہو گئے اور سرخ فوج میں شامل ہو کر زار کے خلاف جنگوں میں حصہ لیا۔ 1921ء میں یوکرین چلے گئے اور لوہے کے کانوں میں کام کرنے کے ساتھ ہائی اسکول میں داخلہ بھی لے لیا۔ 1929ء سے 1931ء تک ماس کو کی صنعتی اکیڈیمی میں تعلیم پائی۔ بعد ازاں ماس کو کی علاقائی کمیٹی کے فرسٹ سیکرٹری ہو گئے۔ اس کمیٹی کے سپرد اس علاقے کے صنعتی ترقی اور ماس کو کی زیر زمین ریل کی تعمیر کا کام تھا۔ اس سلسلے میں انھیں آرڈر آف لینن کا اعزاز دیا گیا۔

1937ء میں سوویٹ پارلمینٹ کے ارکان منتخب ہوئے۔ اور 1938ء میں یوکرین کی کمیونسٹ پارٹی کے فرسٹ سیکریڑی مقرر کیے گئے۔ 1941ء میں جب نازی جرمنی نے روس پر حملہ کیا تو خروشیف نے یوکرین میں گوریلا دستوں کو منظم کیا اور جرمن فوجوں کو بھاری نقصان پہنچایا۔ 1949ء میں روس میں زرعی کام کی نگرانی کا کام سنبھالا۔ 1953ء میں مارشل اسٹالن کی وفات کے بعد کمیونسٹ پارتی کے فرسٹ سیکرٹری مقرر ہوئے اور مارچ 1958ء میں مارشل بلگان کے مستعفی ہونے کے بعد وزیر اعظم کے عہدے پر فائز ہوئے۔ 1964ء میں ریٹائر ہو گئے۔ نہایت منھ پھٹ لیکن نہایت ذہین اور خوش مزاج تھے۔ اس کے عہد میں روس کی داخلی اور خارجی پالیسیوں میں نرمی پیدا ہوئی۔ امریکا سے تعلقات قدرے بہتر ہو گئے لیکن چین کے ساتھ خراب ہو گئے۔ چین نے ان پر ’’ترمیم پسندی‘‘ اور امریکا کی بے جا خوشامد کا الزام لگایا۔

 حوالہ جات 

زمرہ:بیسویں صدی کے ملحدین
زمرہ:ٹائٹل اسٹائل میں بیک گراؤنڈ اور ٹیکسٹ الائن دونوں کے ساتھ ٹوٹنے والی فہرست کا استعمال کرنے والے صفحات
زمرہ:دوسری جنگ عظیم کی سوویتی عسکری شخصیات
زمرہ:روسی سیاست دان
زمرہ:روسی شخصیات
زمرہ:روسی کمیونسٹ
زمرہ:روسی ملحدین
زمرہ:روسی وزرائے اعظم
زمرہ:سرد جنگ کی شخصیات
زمرہ:سرد جنگ کے رہنما
زمرہ:سوویت اتحاد کی کمیونسٹ پارٹی کے سربراہ
زمرہ:فوجی تاخت میں معزول شدہ قائدین
زمرہ:لینن امن انعام وصول کنندگان
زمرہ:وفیات بسبب دورہ قلب
زمرہ:ویکی ڈیٹا سے مطابقت رکھنے والی مختصر تفصیل
زمرہ:1894ء کی پیدائشیں
زمرہ:1971ء کی وفیات

زمرہ:آرڈر آف لینن کے وصول کنندگان
زمرہ:ٹائم (رسالہ) کی سال کی شخصیت